44. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 38 της 29 Δεκ. 1980/22 Ιαν. 1981 (ΦΕΚ Α΄  19) Περί καθορισμού υπό των συμβολαιογράφων τηρουμένων βιβλίων. Έχοντες υπόψει: Α)Τας διατάξεις: 1)του άρθρ. 17 του Νόμ. 670/ 1977 «περί Κώδικος Συμβολαιογράφων», 2)του άρθρ. 981 του Κώδικος Πολιτικής Δικονομίας. Β)Την υπ’ αριθ. 1031 της 14 Οκτ. 1980 γνωμοδότησιν του Συμβουλίου Επικρατείας, προτάσει του επί της Δικαιοσύνης Υπουργού, απεφασίσαμεν: Γενικαί Διατάξεις Άρθρ.1.-Έκαστος συμβολαιογράφος υποχρεούται όπως τηρή πέραν του υπό του άρθρ. 15 του Νόμ. 670/1977 προβλεπομένου ευρετηρίου τα κάτωθι βιβλία: α)Πρωτοκόλλου και διεκπεραιώσεως αλληλογραφίας, β)Στατιστικής, γ)Πλειστηριασμών και δ)Διαθηκών. Επί εκάστου βιβλίου σημειούται το ονοματεπώνυμον και η έδρα του συμβολαιογράφου. Τρόπος Τηρήσεως Βιβλίων Άρθρ.2.-Α)Βιβλίον Πρωτοκόλλου και διεκπεραιώσεως αλληλογραφίας. Εις το βιβλίον τούτο καταχωρίζονται πάντα προς τον σύμ/φον αποστελλόμενα έγγραφα, ως και τα υπό τούτου αποστελλόμενα εις τας δημοσίας αρχάς ή ιδιώτας αντίγραφα συμβολαίων και λοιπά έγγραφα. Η καταχώρησις εις το βιβλίον τούτο γίνεται επί δύο σελίδων διαιρουμένων εις επτά καθέτους στήλας. Εις την πρώτην στήλην σημειώνεται ο αύξων αριθμός πρωτοκόλλου, εις την δευτέραν η ημερομηνία λήψεως του εγγράφου. Η τρίτη στήλη επιγραφομένη «Στοιχεία του εισερχομένου εγγράφου» υποδιαιρείται εις άλλας τέσσαρας, εις την πρώτην των οποίων σημειώνεται ο αριθμός πρωτοκόλλου του εισερχομένου εγγράφου, εις την δευτέραν η ημερομηνία εκδόσεως, εις την τρίτην η προέλευσις και εις την τετάρτην η περίληψις αυτού. Η τετάρτη στήλη επιγραφομένη «Στοιχεία του εξερχομένου εγγράφου», υποδιαιρείται εις τέσσαρας άλλας, εις την πρώτην των οποίων σημειώνεται η ημερομηνία αποστολής, εις την δευτέραν οι σχετικοί αριθμοί, εις την τρίτην ο παραλήπτης και εις την τετάρτην η περίληψις του εξερχομένου εγγράφου. Εις την πέμπτην στήλην σημειώνεται η χρονολογία παραδόσεως των εγγράφων και εις την έκτην η υπογραφή του παραλήπτου. (Αντί για τη σελ. 422.393(α) Σελ. 422,393(β) Τεύχος Δ113-Σελ. 47 Γενικά περί Συμβολαιογράφων 6.Ε.α.43-44 Β)Βιβλίον Στατιστικής. Εις το βιβλίον τούτο καταχωρίζεται το είδος και ο αριθμός των υπό των συμβολαιογράφων συντασσομένων πράξεων, το σύνολον των εισπραχθέντων δικαιωμάτων αυτών, ως και η αξία του δι’ εκάστην πράξιν καταναλωθέντος χαρτοσήμου. Η καταχώρησις εις το βιβλίον τούτο γίνεται επί δύο σελίδων, διαιρουμένων καθέτως εις 19 στήλας εις το σύνολον και οριζοντίως εις τόσας στήλας, όσας αι ημέραι ενός μηνός, διαχωριζομένων ανά δέκα και με ειδικήν στήλην εις το τέλος δια το ολοικόν άθροισμα του δεκαημέρου. Εις την πρώτην στήλην της καθέτου υποδιαιρέσεως σημειώνεται το έτος και ο μήνας. Εις τας υπολοίπους στήλας σημειώνεται ο αριθμός των πραγματοποιηθεισών υπό του συμβολαιογράφου πράξεων, το είδος εκάστης πράξεως το οποίον αναγράφεται εις την επικεφαλίδα εκάστης στήλης. Εις την δευτέραν στήλην αι καταθέσεις κατασχετηρίων. Η τρίτη στήλη επιγραφομένη «Πλειστηριασμοί» υποδιαιρείται εις την στήλην των ακινήτων και εις την στήλην των κινητών. Εις την τετάρτην στήλην σημειούνται τα διαμαρτητικά. Η πέμπτη στήλη επιγραφομένη «Διαθήκες» υποδιαιρείται εις άλλας τρείς ειδικωτέρας, δηλ: Δημόσιες, Μυστικές, Καταθέσεις, Ιδιογράφων. Εις την έκτην στήλην σημειούνται οι συστάσεις εταιρειών και εις την εβδόμην αι διαλύσεις εταιρειών, εις την ογδόην αι αγοροπωλησίαι ακινήτων, εις την ενάτην αι δωρεαί αιτία θανάτου, εις την δεκάτην αι δωρεαί εν ζωή, εις την ενδεκάτην αι προίκες, εις την δωδεκάτην τα δάνεια, εις την δεκάτην τρίτην τα πληρεξούσια και εις την δεκάτην τετάρτην άλλες πράξεις. Εις την δεκάτην πέμπτην στήλην σημειώνεται το σύνολον των στηλών 2-14. Η δεκάτη έκτη στήλη επιγραφομένη «Αξία καταναλωθέντος χαρτοσήμου» υποδιαιρείται εις τα εξής δύο: α)Συντασσόμεναι πράξεις και β)αντίγραφα και πιστοποιητικά. Η δεκάτη εβδόμη στήλη επιγραφομένη «Δικαιώματασ Συμβολαιογράφου» υποδειαιρείται εις τα εξής τρεις με τα εξής επιγραφάς: α)εκ πράξεων (εκτός κρατικών), β)εξ αντιγράφων και πιστοποιητικών και γ)Γενικόν σύνολον των δύο προηγουμένων στηλών. εις την δεκάτην ογδόην στήλην σημειώνονται αι κρατήσεις υπέρ του Ταμείου Νόμικών και εις την δεκάτην ενάτην παρατηρήσεις. Σελ. 422,394(β) Τεύχος Δ113-Σελ. 48 Γ)Βιβλίον Πλειστηριασμών: Εις το βιβλίον τούτο καταχωρίζεται, υπό ιδίαν μερίδα δι’ έκαστον πλειστηριασμόν και αύξοντα αριθμόν και χρονολογικήν σειράν, τα στοιχεία των εις τον συμβολαιογράφον κοινοποιουμένων ή εις τούτων κατατιθεμένων εγγράφων, ως και των υπ’ αυτού συντασσομένων πράξεων. Η καταχώρησις γίνεται επί μιας σελίδας, διαιρουμένης εις έξ στήλας: Εις την πρώτην στήλην καταχωρίζεται ο αύξων αριθμός, εις την δευτέραν ο αριθμός και η ημερομηνία καταχωρήσεως της πράξεως εις το ευρετήριον του συμβολαιογράφου. Εις την τρίτην στήλην καταχωρίζεται το είδος του εγγράφου ή της συντασσομένης πράξεως, εις την τετάρτην ο καθ’ ου ο πλειστηριασμός, εις την πέμπτην ο επισπεύδων και εις την έκτην παρατηρήσεις. Εις το τέλος του βιβλίου τηρείται αλφαβητικόν ευρετήριον, εις το οποίον σημειούται το ονοματεπώνυμον του επισπεύδοντος την εκτέλεσιν και του καθ’ ου αύτη. Δ)Βιβλίον Διαθηκών: Εις το βιβλίον τούτο, τηρουμένων απόρρητον, καταχωρίζονται τα στοιχεία ταυτότητος του διαθέτου και το είδος της διαθήκης. Η καταχώρησις γίνεται επί δύο σελίδων, διαιρουμένων εις οκτώ στήλας. Εις την πρώτην στήλην σημειώνεται ο αύξων αριθμός, εις την δευτέραν το ονοματεπώνυμον του διαθέτου και εις την τρίτην ο αριθμός της διαθήκης, που έλαβε εις το ευρετήριον του συμβολαιογράφου. Η τετάρτη στήλη επιγραφομένη «Ημερομηνία συντάξεως ή καταθέσεως της διαθήκης» υποδιαιρείται εις τρεις ειδικωτέρας στήλας, εις την πρώτην των οποίων σημειώνεται ότι το έτος, εις την δευτέραν ο μην και εις την τρίτην η ημέρα. Εις την πέμπτην στήλην σημειώνεται το είδος της διαθήκης και εις την έκτην ο τόπος καταγωγής του διαθέτου. Η έβδομη στήλη επιγραφομένη «Ενεργείαι» υποδιαιρείται εις άλλας τρείς, εις την πρώτην των οποίων σημειώνεται η αρχή, προς ην απευθύνεται η διαθήκη, εις την δευτέραν η ημερομηνία αποστολής και εις την τρίτην η υπογραφή παραλήπτου. Εις την ογδόην στήλην σημειώνονται παρατηρήσεις. Εις το τέλος του βιβλίου τηρείται αλφαβητικόν ευρετήριον, εις το οποίον σημειούται το ονοματεπώνυμον του διαθέτου, και ο αύξων αριθμός μερίδος. 6.Ε.α.44 Γενικά περί Συμβολαιογράφων